<classify> Vuguvugu la usajili wa wachezaji ndiyo habari yenye uzito mkubwa kwa sasa kunako soka la Bongo. Timu mbalimbali hususan Yanga, Simba, KMC na kidogo Azam wamekuwa na heka heka katika ama kuwabakisha wachezaji wao au kuongeza wengine wapya kuelekea maandalizi ya msimu mpya. Mpaka kufikia wakati huu Mabingwa Soka Tanzania Bara Simba, tayari wameshweka bayana wachezaji watano ambao wamekamilisha kila kitu kuhusu usajili ndani ya klabu hiyo, ambapo wanataraji kuwatambulisha rasmi Juni 21 Mwanza. Hii ndiyo orodha yenyewe ya wachezaji ambao wako salama Simba. John Bocco, nahodha wa Simba, ameongezewa mkataba wa miaka miwili kwa sasa yupo na timu ya Taifa nchini Misri. Erasto Nyoni, beki kiraka wa Simba, ameongezewa mkataba wa miaka miwili, kwa sasa yupo nchini Misri na timu ya Taifa. Aishi Manula, Mlinda mlango wa Simba, ameongezewa maka mitatu, kwa sasa yupo nchini Misri. Jonas Mkude, Kiungo wa Simba, ameongezewa mkataba wa miaka miwili, yupo Tanzania kwa sasa. Beno Kakolanya, Mlinda mlango wa Simba amesajiliwa akiwa huru, yupo Tanzania.  <topic>: michezo 